Dôležité právne oznámenie

|

52009PC0496

Návrh nariadenie rady, ktorým sa mení a dopĺňa nariadenie rady (ES) č. 423/2007 o reštriktívnych opatreniach voči Iránu  /* KOM/2009/0496 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 22.9.2009KOM(2009) 496 v konečnom zneníNávrhNARIADENIE RADY,ktorým sa mení a dopĺňa nariadenie Rady (ES) č. 423/2007 o reštriktívnych opatreniach voči IránuDÔVO DOVÁ SPRÁVA1.  V súlade s rezolúciami Bezpečnostnej Rady OSN č. 1737 (2006) a č. 1747 (2007) sa v spoločnej pozícii 2007/140/SZBP a v nariadení Rady (ES) č. 423/2007 v znení zmien a doplnení stanovujú určité reštriktívne opatrenia voči Iránu.2.  Nariadením (ES) č. 423/2007 sa v súlade so spoločnou pozíciou 2007/140/SZBP obmedzujú najmä dodávky, predaj alebo prevod určitých položiek, materiálov, zariadení, tovarov a technológií do Iránu, ako aj tých, ktoré určila Bezpečnostná rada alebo Sankčný výbor, ktoré by mohli prispieť k činnostiam Iránu spojeným s obohacovaním a prepracovaním jadrového paliva alebo s ťažkou vodou, s vývojom systémov nosičov jadrových zbraní alebo k činnostiam súvisiacim s inými témami, v súvislosti s ktorými Medzinárodná agentúra pre atómovú energiu (MAAE) vyjadrila znepokojenie alebo ktoré označila za nedoriešené. Tieto položky sú uvedené v prílohe II k nariadeniu (ES) č. 423/2007.3.  Vzhľadom na stále sa zvyšujúce aktivity Iránu v oblasti obohacovania uránu je potrebné zoznam kontrolovaných položiek v prílohe II upraviť, aby sa zachovala jeho účinnosť.4.  Nariadením (ES) č. 423/2007 sa takisto zakazuje vývoz niektorých tovarov a technológií uvedených v prílohe IA. Niektoré údaje uvedené v prílohe IA je potrebné opraviť.5.  Takisto je potrebné zmeniť a doplniť ustanovenia článku 15 ods. 1 nariadenia (ES) č. 423/2007, aby mohla byť Komisia na základe informácií poskytnutých Bezpečnostnou radou Organizácie Spojených národov, Sankčným výborom alebo členskými štátmi poverená zmenou a doplnením prílohy IA a II.6.  Účelom tohto návrhu je opraviť prílohu IA, aktualizovať prílohu II k nariadeniu Rady (ES) č. 423/2007 a poveriť Komisiu zmenou a doplnením uvedených príloh.NávrhNARIADENIE RADY,ktorým sa mení a dopĺňa nariadenie Rady (ES) č. 423/2007 o reštriktívnych opatreniach voči IránuRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej články 60 a 301,so zreteľom na spoločnú pozíciu Rady 2007/140/SZBP z 27. februára 2007 o reštriktívnych opatreniach voči Iránu[1],so zreteľom na návrh Komisie,keďže:7.  Nariadením (ES) č. 423/2007 o reštriktívnych opatreniach voči Iránu[2] sa v súlade so spoločnou pozíciou 2007/140/SZBP obmedzujú najmä dodávky, predaj alebo prevod určitých položiek, materiálov, zariadení, tovarov a technológií do Iránu, ako aj tých, ktoré určila Bezpečnostná rada alebo Sankčný výbor, ktoré by mohli prispieť k činnostiam Iránu spojeným s obohacovaním a prepracovaním jadrového paliva alebo s ťažkou vodou, s vývojom systémov nosičov jadrových zbraní alebo k činnostiam súvisiacim s inými témami, v súvislosti s ktorými Medzinárodná agentúra pre atómovú energiu (MAAE) vyjadrila znepokojenie alebo ktoré označila za nedoriešené.8.  Tieto položky sú uvedené v prílohe II k nariadeniu (ES) č. 423/2007. Tento zoznam je potrebné upraviť, aby sa zachovala jeho účinnosť.9.  Nariadením (ES) č. 423/2007 sa takisto zakazuje vývoz niektorých tovarov a technológií uvedených v prílohe IA. Niektoré údaje uvedené v prílohe IA je potrebné opraviť.10.  Z praktických dôvodov by sa Komisia mala poveriť vedením zoznamov zakázaných a kontrolovaných tovarov a technológií a zmenou a doplnením týchto zoznamov na základe informácií poskytnutých Bezpečnostnou radou Organizácie Spojených národov, Sankčným výborom alebo členskými štátmi.11.  Nariadenie (ES) č. 423/2007 by sa preto malo zodpovedajúcim spôsobom zmeniť a doplniť,PRIJALA TOTO NARIADENIE:Článok 1Nariadenie (ES) č. 423/2007 sa týmto mení a dopĺňa takto:(1) V článku 3 sa ods. 1a nahrádza takto:„1.a Na všetky vývozy, na ktoré sa na základe tohto nariadenia vyžaduje povolenie, takéto povolenie vydajú príslušné orgány členského štátu, v ktorom je vývozca usadený, a v súlade s opatreniami ustanovenými v článku 11 nariadenia (ES) č. 428/2009. Povolenie platí v celom Spoločenstve.“(2) V článku 15 sa ods. 1 nahrádza takto:„1. Komisia mení a dopĺňa:a) prílohu I na základe označení Bezpečnostnej rady Organizácie Spojených národov alebo Sankčného výboru,b) prílohu IA a prílohu II na základe informácií poskytnutých členskými štátmi,c) prílohu III na základe informácií poskytnutých členskými štátmi,d) prílohu IV na základe označení Bezpečnostnej rady Organizácie Spojených národov alebo Sankčného výboru,e) prílohu VI na základe rozhodnutí prijatých s ohľadom na prílohy III a IV k spoločnej pozícii 2008/652/SZBP.“(3) Príloha IA sa mení a dopĺňa ako je stanovené v prílohe I k tomuto nariadeniu.(4) Príloha II sa nahrádza znením prílohy II k tomuto nariadeniu.Článok 2Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli […]Za Radupredseda […]PRÍLOHA IPríloha IA k nariadeniu (ES) č. 423/2007 sa mení a dopĺňa takto:1) Opis v položke IA.A1.009 sa nahrádza takto:„Vláknité alebo vláknové materiály“ alebo predimpregnované lamináty:a) Uhlíkové alebo aramidové „vláknité alebo vláknové materiály“ s jednou z týchto vlastností:1. „špecifickým modulom“ minimálne 10 × 106 m alebo2. „špecifickou pevnosťou v ťahu“ vyššia ako 17 × 104 m,b) Sklené „vláknité alebo vláknové materiály“ s jednou z týchto vlastností:1. „špecifickým modulom“ minimálne 3,18 × 106 m alebo2. „špecifickou pevnosťou v ťahu“ vyššia ako 76,2 × 103 m,c) Nekonečné „priadze“, „pramene“, „lanká“ alebo „pásky“ impregnované živicou vytvrditeľnou teplom, so šírkou najviac 15 mm (kedysi predimpregnované lamináty) vyrobené z uhlíkových alebo sklených „vláknitých alebo vláknových materiálov“ okrem tých, ktoré sú uvedené v IA.A1.010.a alebo b.Poznámka: Táto položka sa nevzťahuje na vláknité alebo vláknové materiály vymedzené v položkách 1C010.a, 1C010.b, 1C210.a a 1C210.b.“2) Opis v položke IA.A1.010 sa nahrádza takto:„Živicou alebo dechtom impregnované vlákna (predimpregnované lamináty), kovom alebo uhlíkom potiahnuté vlákna (predtvarky) alebo „predtvarky z uhlíkových vlákien“:a) vyrobené z „vláknitých alebo vláknových materiálov“ uvedených v IA.A1.009,b) uhlíkové „vláknité alebo vláknové materiály“ (predimpregnované lamináty) impregnované „matricou“ z epoxidovej živice, uvedené v 1C010.a, 1C010.b alebo 1C010.c, určené na opravu leteckých konštrukcií alebo lamináty, pri ktorých veľkosť jednotlivých tabúľ neprekračuje rozmery 50 cm × 90 cm,c) predimpregnované lamináty uvedené v 1C010.a, 1C010.b alebo 1C010.c, ak sú impregnované fenoplastickými alebo epoxidovými živicami, ktoré majú teplotu skleného prechodu (Tg) nižšiu ako 433 K (160 °C) a teplotu vulkanizácie nižšiu ako teplotu skleného prechodu.Poznámka: Táto položka sa nevzťahuje na vláknité alebo vláknové materiály vymedzené v položke 1C010.e.“PRÍLOHA II„PRÍLOHA IITovar a technológie uvedené v článku 3ÚVODNÉ POZNÁMKY1. Pokiaľ nie je uvedené inak, referenčné čísla uvedené v stĺpci „Opis“ odkazujú na opisy položiek a technológií s dvojakým použitím uvedené v prílohe I k nariadeniu (ES) č. 428/2009.2. Referenčné číslo v stĺpci „Súvisiaca položka z prílohy I k nariadeniu (ES) č. 428/2009“ znamená, že vlastnosti položky opísanej v stĺpci „Opis“ presahujú parametre stanovené v opise príslušnej položky s dvojakým využitím.3. Vymedzenia pojmov uvedených v ‚jednoduchých úvodzovkách‘ sú uvedené v technickej poznámke k príslušnej položke.4. Vymedzenia pojmov uvedených v „dvojitých úvodzovkách“ je možné nájsť v prílohe I k nariadeniu (ES) č. 428/2009.Všeobecné poznámky1. Predmet kontrol obsiahnutých v tejto prílohe nesmie byť zmarený vývozom žiadnych nekontrolovaných tovarov (vrátane zariadení) obsahujúcich jednu alebo viacero kontrolovaných súčastí, ak kontrolovaná súčasť alebo súčasti sú základným prvkom tovarov a dajú sa reálne odstrániť alebo použiť na iné účely.Poznámka: Pri posudzovaní, či kontrolovanú súčasť alebo súčasti treba považovať za základný prvok, je nevyhnutné zvážiť množstvo, hodnotu a obsiahnutý technologický know-how a ďalšie osobitné okolnosti, ktoré môžu urobiť z kontrolovanej súčasti alebo súčastí základný prvok zaobstarávaných tovarov.2. Medzi tovary uvedené v tejto prílohe patria nové, ako aj použité tovary.Všeobecná poznámka k technológii (GTN)(Má sa čítať v súvislosti s časťou II.B)1. Predaj, dodávka, prevod alebo vývoz „technológie“, ktorá je „požadovaná“ na „vývoj“, „výrobu“ alebo „používanie“ tovarov, ktorých predaj, dodávka, prevod alebo vývoz je kontrolovaný v dole uvedenej časti A (Tovar), je kontrolovaný na základe ustanovení časti II.B.2. „Technológia“ „požadovaná“ pre „vývoj“, „výrobu“ alebo „používanie“ tovarov podliehajúcich kontrole zostáva pod kontrolou aj vtedy, keď sa vzťahuje na nekontrolované tovary.3. Kontroly sa nevzťahujú na tú „technológiu“, ktorá je nevyhnutným minimom na inštaláciu, prevádzku, údržbu (kontrolu) a opravu takých tovarov, ktoré nie sú kontrolované alebo ktorých vývoz bol povolený v súlade s nariadením (ES) č. 423/2007.4. Kontroly transferu „technológie“ sa nevzťahujú na informácie „vo verejnej sfére“, „základný vedecký výskum“ ani na minimálne nevyhnutné informácie na účely patentových prihlášok.II.A. TOVARA0. Jadrové materiály, zariadenia a príslušenstvoČ. | Opis | Súvisiaca položka z prílohy I k nariadeniu (ES) č. 428/2009 |II.A0.002 | Faradayove izolátory pre vlnovú dĺžku v rozsahu 500 nm – 650 nm. | – |II.A0.003 | Optické mriežky pre vlnovú dĺžku v rozsahu 500 nm – 650 nm. | – |II.A0.004 | Optické vlákna pre vlnovú dĺžku v rozsahu 500 nm – 650 nm potiahnuté antireflexnými vrstvami pre vlnovú dĺžku v rozsahu 500 – 650 nm s priemerom jadra väčším ako 0,4 mm, ale nepresahujúcim 2 mm. | – |II.A0.008 | Laserové zrkadlá, okrem tých, ktoré sú uvedené v 6A005.e, pozostávajúce zo substrátov s koeficientom tepelnej rozťažnosti najviac 10-6K-1 pri 20 ºC (napr. kremenné sklo alebo zafír). Poznámka: Táto položka sa nevzťahuje na optické systémy špeciálne navrhnuté na použitie v astronómii, pokiaľ zrkadlá neobsahujú kremenné sklo. | 0B001.g.5, 6A005.e |II.A0.009 | Laserové šošovky, okrem tých, ktoré sú uvedené v 6A005.e.2, pozostávajúce zo substrátov s koeficientom tepelnej rozťažnosti najviac 10-6K-1 pri 20 ºC (napr. kremenné sklo). | 0B001.g, 6A005.e.2 |II.A0.010 | Rúrky, potrubia, obruby, fitingy vyrobené z niklu alebo ním potiahnuté alebo zo zliatiny niklu s obsahom minimálne 40 hmotnostných percent niklu okrem tých, ktoré sú uvedené v 2B350.h.1. | 2B350 |II.A0.011 | Vákuové vývevy okrem tých, ktoré sú uvedené v 0B002.f.2 alebo 2B231: turbomolekulárne vývevy s prietokom minimálne 400 l/s, rootsové vývevy na predvákuum s objemovým prietokom odsávania väčším ako 200 m3/h. Suchý špirálový kompresor s vlnovcovým utesnením a suché špirálové vákuové vývevy s vlnovcovým utesnením. | 0B002.f.2, 2B231 |II.A0.014 | Výbuchové komory s absorpčnou kapacitou viac ako 2,5 kg ekvivalentu TNT. |A1. Materiály, chemikálie, „mikroorganizmy“ a „toxíny“Č. | Opis | Súvisiaca položka z prílohy I k nariadeniu (ES) č. 428/2009 |II.A1.003 | Okrúhle upchávky a tesnenia s vnútorným priemerom najviac 400 mm vyrobené z týchto materiálov: a) kopolyméry vinylidénfluoridu, ktorých najmenej 75 % betakryštalickej štruktúry sa nerozťahuje, b) fluórované polyamidy s obsahom najmenej 10 hmotnostných percent kombinovaného fluóru, c) elastoméry z fluórovaného fosfazénu s obsahom najmenej 30 hmotnostných percent kombinovaného fluóru, d) polychlórtrifluóretylén (PCTFE, napr. Kel F ®), e) fluórelastoméry (napr. Viton ®, Tecnoflon ®), f) polytetrafluóretylén (PTFE). |II.A1.004 | Osobné zariadenie na zistenie žiarenia jadrového pôvodu vrátane osobných dozimetrov. Poznámka: Táto položka sa nevzťahuje na zariadenia na zistenie jadrového žiarenia vymedzené v položke 1A004.c. | 1A004.c |II.A1.006 | Katalyzátory, okrem tých, ktoré sú zakázané v I.1A003, obsahujúce platinu, paládium alebo ródium, použiteľné na podporu reakcie výmeny izotopov vodíka medzi vodíkom a vodou na získanie trícia z ťažkej vody alebo na výrobu ťažkej vody. | 1B231, 1A225 |II.A1.007 | Hliník a jeho zliatiny, okrem tých, ktoré sú uvedené v 1C002.b.4 alebo 1C202.a, v surovej alebo poloopracovanej forme, ktoré sa vyznačujú týmito vlastnosťami: a) dosahujú medzu pevnosti v ťahu minimálne 460 MPa pri 293 K (20 °C) alebo b) s pevnosťou v ťahu minimálne 415 MPa pri 298 K (25 °C). | 1C002.b.4, 1C202.a |II.A1.014 | Elementárne prášky kobaltu, neodýmu, samária alebo ich zliatiny alebo zmesi s obsahom minimálne 20 hmotnostných percent kobaltu, neodýmu alebo samária, s veľkosťou častíc najviac 200 µm. |II.A1.015 | Čistý tributylfosfát (TBP) [číslo CAS 126-73-8] alebo zmes s obsahom TBP viac ako 5 hmotnostných percent. |II.A1.016 | Martenzitické ocele okrem tých, ktoré sú zakázané v I.1A.030, I.1A.035 alebo IA.A1.012. Technická poznámka: Martenzitické ocele sú zliatiny železa vo všeobecnosti typické vysokým obsahom niklu, veľmi nízkym obsahom uhlíka a používaním substitučných prvkov alebo precipitátov na dosiahnutie tvrdenia a tvrdenia starnutím zliatiny. |II.A1.017 | Kovy, kovové prášky a nasledovný materiál: a) Volfrám a volfrámové zliatiny, okrem tých, ktoré sú zakázané v položke I.1A.031, vo forme rovnomerných (homogénnych) sférických alebo atomizovaných častíc s priemerom najviac 500 μm a obsahom volfrámu najmenej 97 hmotnostných percent. b) Molybdén a zliatiny molybdénu, okrem tých, ktoré sú zakázané v položke I.1A.031, vo forme rovnomerných (homogénnych) sférických alebo atomizovaných častíc s priemerom najviac 500 μm a obsahom molybdénu najmenej 97 hmotnostných percent. c) Materiál z volfrámu v pevnej forme, okrem toho, ktorý je zakázaný v položke I.1A.037 alebo IA.A1.013, s nasledovným zložením materiálu: 1. volfrám a zliatiny s obsahom volfrámu najmenej 97 hmotnostných percent, 2. volfrám infiltrovaný s meďou s obsahom volfrámu najmenej 80 hmotnostných percent alebo 3. volfrám infiltrovaný s meďou s obsahom volfrámu najmenej 80 hmotnostných percent. |II.A1.018 | Jemné magnetické zliatiny s nasledovným chemickým zložením: a) obsah železa od 30 % do 60 % a b) obsah kobaltu od 40 % do 60 %. |II.A1.019 | „Vláknité a vláknové materiály“ alebo predimpregnované lamináty nezakázané v prílohe I alebo prílohe IA (v rámci položky IA.A1.009, IA.A1.010) k tomuto nariadeniu alebo neuvedené v prílohe I k nariadeniu (ES) č. 428/2009: a) uhlíkové „vláknité alebo vláknové materiály“, Poznámka: položka II.A1.019a. sa nevzťahuje na tkaniny. b) nekonečné „priadze“, „pramene“, „lanká“ alebo „pásky“ impregnované živicou vytvrditeľnou teplom vyrobené z uhlíkových „vláknitých alebo vláknových materiálov“, c) polyakrylonitrylové (PAN) nekonečné „priadze“, „pramene“, „lanká“ alebo „pásky“. |A2. Spracovanie materiálovČ. | Opis | Súvisiaca položka z prílohy I k nariadeniu (ES) č. 428/2009 |II.A2.002 | Obrábacie stroje na brúsenie s presnosťou polohovania so „všetkými dostupnými kompenzáciami“ rovnou alebo menšou (lepšou) ako 15 μm pozdĺž ktorejkoľvek lineárnej osi podľa ISO 230/2 (1988) (1) alebo jej národných ekvivalentov. Poznámka: Táto položka sa nevzťahuje na obrábacie stroje na brúsenie vymedzené v položkách 2B201.b a 2B001.c. | 2B201.b, 2B001.c |II.A2.002a | Súčasti a numerické riadenia špeciálne navrhnuté pre obrábacie stroje uvedené vyššie v položkách 2B001, 2B201 alebo II.A2.002. |II.A2.003 | Vyvažovacie stroje a príslušné zariadenia: a) vyvažovacie stroje navrhnuté alebo upravené pre zubnolekárske alebo iné lekárske zariadenia a vyznačujúce sa všetkými týmito vlastnosťami: 1. neschopné vyvažovať rotory/montážne celky s hmotnosťou nad 3 kg, 2. schopné vyvažovať rotory/montážne celky pri rýchlostiach nad 12 500 ot/min, 3. schopné korigovať nevyváženosť vo dvoch alebo viacerých rovinách a 4. schopné vyvažovať na zostatkovú špecifickú nevyváženosť 0,2 g x mm na kg hmotnosti rotora, b) indikačné hlavy navrhnuté alebo upravené na používanie v strojoch uvedených v písmene a). Technická poznámka: Indikačné hlavy sú známe aj pod názvom vyvažovacie prístroje. | 2B119 |II.A2.005 | Pece s riadenou atmosférou: Pece schopné prevádzky pri teplotách nad 400 °C. | 2B226, 2B227 |II.A2.006 | Oxidačné pece schopné prevádzky pri teplotách nad 400 °C. Poznámka: Táto položka nezahŕňa tunelové pece s valčekovým alebo vozíkovým dopravníkom, tunelové pece s pásovým dopravníkom, posunovacie pece „pusher type kilns“ alebo mobilné pece špeciálne navrhnuté na výrobu skla, keramického riadu alebo štruktúrovanej keramiky. | 2B226, 2B227 |II.A2.007 | „Prevodníky tlaku“, okrem tých, ktoré sú uvedené v 2B230, schopné merať absolútny tlak v ktoromkoľvek bode intervalu tlakov od 0 do 200 kPa a vyznačujúce sa oboma týmito vlastnosťami: a) snímače sú vyrobené z „materiálov odolných proti korózii spôsobenej UF6“ alebo sú nimi chránené a b) vyznačujú sa niektorou z týchto vlastností: 1. rozsah stupnice do 200 kPa a „presnosť“ lepšia ako ± 1 % v celom rozsahu stupnice alebo 2. rozsah stupnice od 200 kPa a „presnosť“ lepšia ako 2 kPa. Technická poznámka: Na účely 2B230 ‚presnosť‛ zahŕňa nelinearitu, hysterézu a opakovateľnosť pri teplote okolia. | 2B230 |II.A2.008 | Kontaktné zariadenia na premiešavanie kvapalín (zmiešavacie a usadzovacie nádrže, pulzové kolóny a odstredivkové kontaktory) a rozdeľovače kvapalín, rozdeľovače pár alebo zberače kvapalín pre takéto zariadenia, ktorých všetky plochy prichádzajúce do priameho styku so spracúvanou chemickou látkou (látkami) sú vyrobené z niektorého z týchto materiálov: 1. zliatiny s obsahom viac ako 25 hmotnostných percent niklu a 20 hmotnostných percent chrómu, 2. fluórpolyméry, 3. sklo (vrátane sklených alebo smaltovaných povlakov alebo sklených poťahov), 4. grafit alebo „uhlíkový grafit“, 5. nikel alebo zliatiny s obsahom niklu viac ako 40 hmotnostných percent, 6. tantal alebo zliatiny tantalu, 7. titán alebo zliatiny titánu, 8. zirkónium alebo zliatiny zirkónia alebo 9. nehrdzavejúca oceľ. Technická poznámka: ‚Uhlíkový grafit‛ sa skladá z amorfného uhlíka a grafitu, pričom obsah grafitu je 8 hmotnostných percent alebo viac. | 2B350.e |II.A2.009 | Priemyselné zariadenia a súčasti okrem tých, ktoré sú uvedené v 2B350.d: Výmenníky tepla alebo chladiče s teplovýmennou plochou viac ako 0,05 m2, ale menej ako 30 m2 a rozdeľovače kvapalín, rozdeľovače pár alebo zberače kvapalín pre takéto zariadenia, ktorých všetky plochy prichádzajúce do priameho styku so spracúvanou chemickou látkou (látkami) sú vyrobené z niektorého z týchto materiálov: 1. zliatiny s obsahom viac ako 25 hmotnostných percent niklu a 20 hmotnostných percent chrómu, 2. fluórpolyméry, 3. sklo (vrátane sklených alebo smaltovaných povlakov alebo sklených poťahov), 4. grafit alebo „uhlíkový grafit“, 5. nikel alebo zliatiny s obsahom niklu viac ako 40 hmotnostných percent, 6. tantal alebo zliatiny tantalu, 7. titán alebo zliatiny titánu, 8. zirkónium alebo zliatiny zirkónia, 9. karbid kremičitý, 10. karbid titaničitý alebo 11. nehrdzavejúca oceľ. Poznámka: Táto položka sa nevzťahuje na radiátory vo vozidlách. Technická poznámka: Materiál použitý na tesnenia, upchávky a iné funkcie súvisiace s tesnením neurčujú stav kontroly výmenníka tepla. | 2B350.d |II.A2.010 | Viacupchávkové čerpadlá a čerpadlá bez upchávok, okrem tých, ktoré sú uvedené v 2B350.i, vhodné pre korozívne kvapaliny, pri ktorých výrobca udáva maximálny prietok viac ako 0,6 m3/hod alebo vákuové vývevy, pri ktorých výrobca udáva maximálny prietok viac ako 5 m3/hod. [meraný pri štandardnej teplote 273 K (0 °C) a tlaku (101,3 kPa)]; a telesá (skrine čerpadiel), predformované výstelky telies, obežné kolesá, rotory alebo dýzy tryskových čerpadiel navrhnuté pre tieto čerpadlá, ktorých všetky plochy prichádzajúce do priameho styku so spracúvanou chemickou látkou (látkami) sú vyrobené z niektorého z týchto materiálov: zliatiny s obsahom viac ako 25 hmotnostných percent niklu a 20 hmotnostných percent chrómu, keramické materiály, ferosilícium, fluórpolyméry, sklo (vrátane sklených alebo smaltovaných povlakov alebo sklených poťahov), grafit alebo „uhlíkový grafit“, nikel alebo zliatiny s obsahom niklu viac ako 40 hmotnostných percent, tantal alebo zliatiny tantalu, titán alebo zliatiny titánu, zirkónium alebo zliatiny zirkónia, niób (kolumbium) alebo zliatiny nióbu, nehrdzavejúca oceľ alebo zliatiny hliníka. Technická poznámka: Materiál použitý na tesnenia, upchávky a iné funkcie súvisiace s tesnením neurčujú stav kontroly čerpadla. |II.A2.013 | Stroje na tlačenie plechu na kovotlačiteľskom sústruhu a stroje na prietokové tvárnenie, okrem tých, ktoré sú kontrolované v 2B009 alebo zakázané v I.2A.009 alebo I.2A.020, so silou valca väčšou ako 60 kN a pre tieto stroje špeciálne navrhnuté súčiastky. Technická poznámka: Na účely II.A2.013 sa stroje kombinujúce funkcie tlačenia plechu na kovotlačiteľskom sústruhu a prietokového tvárnenia považujú za stroje na prietokové tvárnenie. |A3. ElektronikaII.A3.003 | Meniče frekvencie alebo generátory, okrem tých, ktoré sú zakázané v I.0A.002.b.13 alebo I.3A.004, vyznačujúce sa všetkými ďalej uvedenými vlastnosťami a špeciálne pre ne navrhnuté súčiastky a softvér: a) viacfázový výstup schopný poskytovať výkon najmenej 40 W, b) schopnosť prevádzky vo frekvenčnom rozsahu 600 až 2 000 Hz a c) regulácia frekvencie lepšia (menšia) ako 0,1 %. Technická poznámka: Meniče frekvencie uvedené v položke II.A3.003 sú známe aj ako konvertory alebo invertory. |II.A3.004 | Spektrometre a difraktometre určené na indikatívny test alebo kvantitatívnu analýzu elementárneho zloženia kovov alebo zliatin bez chemickej dekompozície látky. |A6. Snímače a laseryČ. | Opis | Súvisiaca položka z prílohy I k nariadeniu (ES) č. 428/2009 |II.A6.002 | Optické zariadenia a súčasti okrem tých, ktoré sú uvedené v 6A002, 6A004.b: infračervená optika pre vlnovú dĺžku v rozsahu od 9 000 nm – 17 000 nm a jej súčasti, vrátane súčasti z teluridu kadmia (CdTe). | 6A002, 6A004.b |II.A6.005 | Tieto polovodičové „lasery“ a ich súčasti: a) samostatné polovodičové „lasery“ s výkonom väčším ako 200 mW za každý laser v množstvách väčších ako 100, b) polovodičové „laserové“ polia s výkonom väčším ako 20 W. Poznámky: 1. Polovodičové „lasery“ sa bežne nazývajú „laserové“ diódy. 2. Táto položka sa nevzťahuje na „lasery“ definované v položkách 0B001.g.5, 0B001.h.6 a 6A005.b. 3. Táto položka sa nevzťahuje na „laserové“ diódy s vlnovou dĺžkou v rozsahu 1 200 nm – 2 000 nm. | 6A005.b |II.A6.007 | Tuhofázové „laditeľné“ „lasery“ a ich špeciálne navrhnuté súčasti: a) titán-zafírové lasery, b) Alexandritové lasery. Poznámka: Táto položka sa nevzťahuje na titán-zafírové lasery a alexandritové lasery definované v položkách 0B001.g.5, 0B001.h.6 a 6A005.c.1. | 6A005.c.1 |II.A6.009 | Akusticko-optické súčasti: a) elektrónky na nastavovanie obrazu a polovodičové zobrazovacie zariadenia s opakovacím kmitočtom rovným 1kHz alebo vyšším, b) príslušenstvo pre opakovací kmitočet, c) Pockelsove bunky. | 6A203.b.4.c |A7. Navigácia a letecká elektronikaČ. | Opis | Súvisiaca položka z prílohy I k nariadeniu (ES) č. 428/2009 |II.A7.001 | Inerciálne systémy a ich osobitne navrhnuté súčasti: I. Inerciálne navigačné systémy, ktoré sú certifikované na používanie v „civilných lietadlách“ civilnými orgánmi štátu zúčastňujúceho sa na Wassenaarskej dohode a špeciálne navrhnuté súčasti: a) inerciálne navigačné systémy (INS) (na kardanovom závese alebo pevnom uchytení (strapdown)) a inerciálne zariadenie navrhnuté na určenie polohy, navádzanie alebo riadenie „lietadiel“, pozemných vozidiel, plavidiel (hladinových alebo podmorských) alebo „vesmírnych lodí“, vyznačujúce sa niektorou z týchto vlastností, a ich osobitne navrhnuté súčasti: 1. navigačná chyba (neinerciálna) po normálnom nastavení 0,8 námornej míle za hodinu (nm/h) – „pravdepodobná cyklická chyba“ (CEP) alebo menšia (lepšia) alebo 2. špecifikované tak, aby fungovali pri úrovni lineárneho zrýchlenia viac ako 10 g, | 7A003, 7A103 |b) hybridné inerciálne navigačné systémy so zabudovaným globálnym navigačným satelitným systémom (systémami) (GNSS) alebo so „systémom referenčnej navigácie na základe údajov“ („DBRN“) na určenie polohy, navádzanie alebo riadenie, po normálnom nastavení, s navigačnou presnosťou polohy INS, po strate GNSS alebo DBRN na dobu najviac štyroch minút, s „pravdepodobnou cyklickou chybou“ (CEP) menšou (lepšou) ako 10 metrov, c) inerciálne zariadenie na stanovenie azimutu, smeru alebo severu, ktoré má jednu z nasledujúcich vlastností a ich špeciálne navrhnuté súčasti: 1. navrhnuté na stanovenie azimutu, smeru a severu s presnosťou rovnou alebo menšou (lepšou) ako 6 uhlových minút RMS pri 45 stupňoch zemepisnej šírky alebo 2. navrhnuté pre neoperačnú nárazovú hladinu 900 g alebo viac po dobu 1 ms alebo viac. |Poznámka: Parametre I.a a I.b sú uplatniteľné v každej z nasledujúcich podmienok prostredia: 1. Vstupné náhodné vibrácie celkovej veľkosti 7,7 g rms počas prvej polhodiny – celková doba trvania testu 1,5 hodiny pre každú os v každej z troch kolmých osí, ak náhodné vibrácie spĺňajú tieto podmienky: a) konštantná hodnota výkonovej spektrálnej hustoty (PSD) je 0,04 g2 /Hz v intervale frekvencií 15 až 1000 Hz a b) výkonová spektrálna hustota slabne s frekvenciou z hodnoty 0,04 g2/Hz na hodnotu 0,01 g2/Hz v intervale frekvencií od 1 000 do 2 000 Hz, 2. uhlová rýchlosť naklonenia a zatočenia je rovná alebo vyššia ako + 2,62 radiánov/s (150°/s), alebo 3. podľa národných noriem rovnocenná s podmienkou 1. alebo 2. |Technické poznámky: 1. I.b uvádza systémy, v ktorých sú INS a iné nezávislé navigačné pomôcky zabudované do jedného celku na dosiahnutie lepšieho výkonu. 2. ‚Pravdepodobná cyklická chyba‛ (CEP) – Pri kolmom rozdelení na kružnici, polomer kruhu obsahujúceho 50 percent jednotlivých vykonávaných meraní alebo polomer kruhu, v ktorom je 50-percentná pravdepodobnosť, že sa v ňom bude nachádzať. II. Teodolitové systémy obsahujúce inerciálne navigačné systémy osobitne navrhnuté na účely civilného pozorovania a navrhnuté na stanovenie azimutu, smeru a severu s presnosťou rovnou alebo menej (lepšou) ako 6 uhlových minút RMS pri 45 stupňoch zemepisnej šírky a ich osobitne navrhnuté súčasti. III. Inerciálne alebo iné zariadenia využívajúce akcelerometre uvedené v položke 7A001 alebo 7A101, v ktorej sú takéto akcelerometre špeciálne navrhnuté a vyvinuté ako snímače MWD (meranie počas vŕtania) na použitie pri zvislých vrtoch. |A9. Letectvo, kozmonautika a pohonyII.A9.001 | Výbušné svorníky „explosive bolts“. |II.B. TECHNOLÓGIEČ. | Opis | Súvisiaca položka z prílohy I k nariadeniu (ES) č. 428/2009 |II.B.001 | Technológia potrebná na vývoj, výrobu alebo použitie položiek uvedených v časti II A (Tovar). Technická poznámka: V článku 1 písm. d) nariadenia (ES) č. 423/2007 pojem ‚technológie‛ zahŕňa softvér. | “ |“[1] Ú. v. EÚ L 61, 28.2.2007, s. 49.[2] Ú. v. EÚ L 103, 20.4.2007, s. 1.


Dôležité právne oznámenie

|

52005PC0130

Návrh nariadenie Rady ktorým sa mení a dopĺňa nariadenie (ES, Euratom) č. 2728/94 o zriadení Garančného fondu pre vonkajšie opatrenia  /* KOM/2005/0130 v konečnom znení - CNS 2005/0025 */

	[pic] | KOMISIA EURÓPSKYCH SPOLOČENSTIEV |Brusel, 5.4.2005KOM(2005) 130 v konečnom znení2005/0025 (CNS).NávrhNARIADENIE RADYktorým sa mení a dopĺňa nariadenie (ES, Euratom) č. 2728/94 o zriadení Garančného fondu pre vonkajšie opatrenia(predložená Komisiou)ODÔVODNENIE1. ÚVOD / DÔVODYÚčelom tejto zmeny a doplnenia nariadenia Rady (ES, Euratom) č. 2728/94 z 31. októbra 1994, ktorým sa zriaďuje Garančný fond pre vonkajšie opatrenia[1] (ďalej len „nariadenie”), je zlepšiť pravidlá dotačného mechanizmu garančného fondu (ďalej len „fond“), t.j. pravidlá, ktoré určujú, ako sa aktíva fondu zosúladia s cieľovou čiastkou fondu.Skúsenosti ukázali, že súčasné pravidlá často vedú k nadmernému dotovaniu fondu, a teda k neoptimálnemu využívaniu rozpočtových prostriedkov. Tento problém spôsobovalo používanie nepresných východiskových údajov v dotačnom procese. Súčasné pravidlá majú okrem toho za následok niekoľko prevodov do fondu a z neho v priebehu jedného roka, pričom táto situácia vytvára zbytočné administratívne postupy nielen pre útvary Komisie, ale aj pre obidve sekcie rozpočtového orgánu.Navrhnutá zmena a doplnenie je v súlade s potrebami uvedenými v Súhrnnej správe o činnosti garančného fondu (KOM(2003) 604).Táto zmena a doplnenie sa týka výlučne zmeny dotačného mechanizmu fondu.2. FONDNariadením sa zriadil fond pre vonkajšie opatrenia, aby sa mohli vyplatiť veritelia v prípade, keď si dlžník neplní svoje záväzky pri splácaní pôžičiek, ktoré Spoločenstvo poskytlo alebo za ktoré sa zaručilo. Hlavnou úlohou fondu je ochrániť Úniu pred otrasmi spôsobenými nesplácaním pôžičiek, ktoré fond poskytol alebo za ktoré sa zaručil. Fond sa dotuje z rozpočtu Únie a musí sa udržiavať na určitej percentuálnej výške, čiže cieľovej sadzbe (v súčasnosti je to 9 %), z čiastok čerpaných na pôžičky, ktoré fond poskytol alebo za ktoré sa zaručil.Existujúci dotačný mechanizmus je založený na predchádzajúcich dotáciách (ex ante) podľa jednotlivých rozhodnutí Rady (makrofinančná pomoc), na jednotlivých predpokladaných rozhodnutiach Komisie (pôžičky Euratomu) alebo na globálnych ročných predpovediach plánovaného schvaľovania pôžičiek (pôžičky, za ktoré ručí EIB).3. NOVÝ DOTAčNÝ MECHANIZMUS3.1. Základné zásady nového dotačného mechanizmuNavrhnutý nový mechanizmus sa zakladá na dodatočnom (ex post) dotovaní, ktoré sa spája s čiastkou na pôžičky a zaručené pôžičky, t.j. na skutočnom čistom poskytovaní prostriedkov (poskytovanie prostriedkov bez amortizácie a bez zrušenia).V tomto kontexte je jednou z najväčších predností nového dotačného systému jednoduchosť a istota vo vzťahu k rozpočtovým požiadavkám. Podľa nového mechanizmu sú všetky údaje potrebné na určenie prevodu prostriedkov z rozpočtu do fondu (alebo z fondu do rozpočtu) s určitosťou známe, už keď sa začína proces prejednávania predbežného návrhu rozpočtu (PNR), a nie sú potrebné predpovede (a s nimi spojené chyby, ktorým sa nedá vyhnúť), ani dodatočné rozpočtové úpravy.Aby sa vylúčila súčasná prax niekoľkých prevodov do fondu v priebehu roka a jednej platby z fondu do rozpočtu, podľa nového dotačného mechanizmu sa ročne uskutoční iba jeden čistý prevod medzi rozpočtom Únie a fondom.Toto zjednodušenie je veľmi priaznivé v porovnaní so súčasným systémom, ktorý vedie k početným porovnateľne vysokým tokom prostriedkov do fondu a z neho. Napríklad v období rokov 2000-2004 sa v 13 prevodoch vyplatilo do fondu asi 894 miliónov eur (pričom najvyššia jednotlivá čiastka bola 169 miliónov eur) a naspäť do rozpočtu sa vyplatilo v 5 ročných platbách asi 1,132 milióna eur, čoho výsledkom bol za toto obdobie čistý prevod z fondu do rozpočtu Únie asi 238 miliónov eur. V porovnaní s týmito celkovo 18 platbami sa podľa nového systému uskutoční iba 5 ročných platieb. Podľa simulácií nového mechanizmu, v ktorých sa predpokladalo, že sa začal v roku 1999, by bola najvyššia jednotlivá ročná platba z rozpočtu Únie do fondu asi 88 miliónov eur.Jednotlivý ročný prevod sa vypočíta takto:1.  použitie cieľovej sadzby, v súčasnosti 9 %, na čiastku nesplatených pôžičiek a zaručených pôžičiek,2.  určenie skutočnej hodnoty aktív fondu, vrátane získaných úrokov a strát z dôvodu čerpania z fondu,3.  prevod rozdielu a) mínus b) z rozpočtu do fondu (alebo do rozpočtu v prípade výsledného prebytku vo fonde).Z časového hľadiska sa dotácie budú poskytovať takýmto spôsobom:Na základe koncoročných nesplatených čiastok pôžičiek poskytnutých alebo zaručených v roku „n-1“ sa požadovaná čiastka dotácie vypočíta na začiatku roku „n“. O túto čiastku sa požiada v PNR a príslušný úver pre zodpovedajúcu rozpočtovú položku sa získa začiatkom roku „n+1“. Prípadne, ak dôjde k prebytku aktív fondu nad cieľovú čiastku fondu, do PNR sa vloží príjem do rozpočtu na rok „n+1“.To znamená, že medzi okamihom, kedy je známa nesplatená čiastka na konci roku, a skutočnou dotáciou sa predpokladá časový odstup asi jeden rok (od januára roku „n“ do januára/februára roku „n+1“). Tento časový odstup sa odôvodňuje istotou údajov a väčšou transparentnosťou a predvídateľnosťou rozpočtového dopadu dotačného mechanizmu. To sa nemôže chápať ako nedostatočné financovanie fondu. V skutočnosti, ak sa splatné čiastky zahrnú do návrhu rozpočtu na nasledujúci rok, môžu sa považovať za určitý druh odložených platieb rozpočtu Únie, podobne ako „nesplatené základné imanie“ v prípade obchodných spoločností.3.2. Zmierňovanie dopadu veľkých strát spôsobených neplnením záväzkov pri splácaní pôžičiek na potrebu zvýšenia platieb do fondu – vyrovnávací mechanizmusPre prípad neplnenia veľkého rozsahu sa navrhuje vyrovnávací mechanizmus, aby sa zachoval hlavný účel fondu, t.j. absorbovať otrasy spôsobené rozpočtu Únie. Straty spôsobené neplnením záväzkov pri splácaní poskytnutých pôžičiek a zaručených pôžičiek v roku „n-1“ by sa bez osobitného pravidla previedli priamo do zvýšeného prevodu do fondu v roku „n+1“. Úloha fondu pôsobiť ako ochrana rozpočtu pred otrasmi spôsobenými neočakávanými výdavkami by sa týmto mohla spochybniť.Tento problém sa v návrhu rieši zavedením vyrovnávacieho mechanizmu, aby sa dopad veľkých strát spôsobených neplnením záväzkov „rozložil“ na niekoľko rokov. Keďže menšie straty dokáže rozpočet bez problémov absorbovať, vyrovnávací mechanizmus by sa spustil, iba ak by straty prevýšili určitú čiastku.Ako limit sa navrhuje čiastka 100 miliónov eur, a to na základe tohto zdôvodnenia:Podľa odhadov založených na rôznych scenároch, vrátane možného zvýšenia miery rastu pôžičiek a zaručených pôžičiek v priebehu nasledujúcich finančných výhľadov, by ročná čiastka požadovaná na „bežné“ dotovanie len výnimočne prekročila 100 miliónov eur ročne. Ak sa k dotáciám pripočíta čiastka 100 miliónov eur určených na krytie strát fondu spôsobených neplnením záväzkov (maximálna čiastka strát, ktoré absorbuje „bežný“ dotačný mechanizmus bez spustenia vyrovnávacieho mechanizmu) alebo maximálna hodnota pôžičkovej činnosti, maximálny ročný rozpočtový prevod do fondu by sa podľa rozumných predpokladov rádovo obmedzil v podobnom rozsahu ako čiastka rozpočtovej rezervy fondu v roku 2005 (223 miliónov eur).Ďalším argumentom v prospech zavedenia vyrovnávacieho mechanizmu, ak straty prevýšia 100 miliónov eur je, že najvyššie ročné riziko[2] pre danú krajinu je v súčasnosti menej ako 250 miliónov eur, t.j. čiastka, ktorá by spolu s bežnými dotáciami príliš nezaťažila rozpočet na daný rok. Zrejme sa nedá vylúčiť, že v priebehu roka nedôjde k viac ako jednému prípadu neplnenia záväzkov, ani že sa čiastky časom nahromadia, ak stav s neplnením záväzkov pretrvá niekoľko rokov, čo tiež podporuje vytvorenie vyrovnávacieho mechanizmu.Treba poznamenať, že vyrovnávací mechanizmus funguje nezávisle na „bežných“ dotáciách, ktoré by sa naďalej poskytovali pravidelným spôsobom. Počas vyrovnávacieho obdobia by sa rozpočtové zdroje každoročne použité na vyrovnanie prevedené do portfólia fondu (t.j. maximálne 100 miliónov eur p.a) odpočítali od celkovej čiastky, ktorá má byť pokrytá z rozpočtu, keď sa daná čiastka skutočne prevedie do fondu (spolu s „bežným“ dotačným prevodom) až dovtedy, kým sa do fondu nezaplatí celá čiastka. Toto riešenie má výhodu v tom, že je úplne transparentné tým, že uvádza, aká čiastka celkových ročných dotácií z fondu je splatná na bežné dotácie a aká čiastka je splatná na amortizáciu súm, ktoré sa majú pokryť z rozpočtu v rámci vyrovnávacieho mechanizmu.Dĺžka vyrovnávacieho obdobia by závisela od čiastky celkových zistených strát spôsobených neplnením záväzkov alebo sériou týchto strát, ktoré sa majú pokryť z rozpočtu. Napríklad zaplatenie straty vo výške 350 miliónov eur, ktorá by sa vyskytla v roku 2010, by sa rozložilo na obdobie, ktoré sa skončí v roku 2015 (100 miliónov v rokoch 2012-2014 a 50 miliónov v roku 2015). S čiastkami, ktoré sa majú pokryť z rozpočtu v rámci vyrovnávacieho mechanizmu, by sa zaobchádzalo ako s aktívami fondu, t.j. pri výpočte „bežných“ dotácií by sa zahrnuli do aktív fondu.Aby nedošlo k situácii, keď by fond vo veľmi nepravdepodobnom prípade série ťažkých strát klesol pod kritickú hranicu 50 % cieľovej sadzby, keď by neboli dostatočné prostriedky na zabezpečenie úlohy fondu ako nástroja na absorbovanie otrasov rozpočtu, predpokladá sa zachovanie ustanovenia (zo súčasného čl. 5 ods. 2 sa stane čl. 5 ods. 3), podľa ktorého by Komisia predložila rozpočtovému orgánu správu o mimoriadnych opatreniach na doplnenie prostriedkov do fondu.3.3. Finančný dopad nového dotačného mechanizmu a finančný výkazVo finančnom výkaze bola uvedená čiastka rovnajúca sa „bežným“ dotáciám (= dotácie na pokrytie čiastky nesplatených pôžičiek a zaručených pôžičiek a až do 100 miliónov eur na pokrytie strát) vo výške asi 200 miliónov eur. Táto čiastka je výsledkom simulácií založených na predchádzajúcom sledovaní sadzieb rastu čiastok nesplatených pôžičiek a výskytu strát spôsobených neplnením záväzkov do výšky 100 miliónov eur p.a.Ako sa vysvetľuje v predchádzajúcom odseku, vo veľmi nepravdepodobnom prípade spustenia vyrovnávajúceho mechanizmu v prípade veľmi vysokých strát spôsobených fondu neplnením záväzkov, by sa tieto „vyrovnávacie“ čiastky pripočítali k čiastke, ktorá sa má zaplatiť z rozpočtu ako „bežná“ dotácia. Návrh dotačného mechanizmu však zabezpečuje, že v ktoromkoľvek danom roku čiastky neuhradených záväzkov, ktoré sa majú zaplatiť z rozpočtu okrem „bežných“ dotácií, nikdy neprekročia 100 miliónov eur p.a., a teda čiastka 200 miliónov eur sa za normálnych okolností nikdy neprekročí.Je však potrebné poznamenať, že významné zmeny rastu čiastok na poskytnuté pôžičky a zaručené pôžičky by mali dopad na rozpočtové zdroje potrebné pre garančný fond. Príkladom takejto situácie by mohol byť silný nárast záruk na pôžičky, ktoré poskytla Európska investičná banka v kontexte nového mandátu pre nasledujúce finančné výhľady na roky 2007-2013.Ak dôjde k prebytku aktív fondu nad cieľovou čiastkou na konci roku „n-1“, napríklad z dôvodu vysokej amortizácie, vysokých príjmov portfólia fondu alebo splnenia záväzkov na zaplatenie pôžičiek, táto čiastka by sa zaplatila do osobitnej rozpočtovej položky na začiatku roku „n+1“ ako príjem rovnakým spôsobom ako dotácia. V tomto prípade by členské štáty neboli penalizované v porovnaní so súčasným dotačným mechanizmom, keďže čiastka prebytku by sa v roku „n“ uviedla v PNR na rok „n+1“ ako príjem.4. PRECHODNÉ OBDOBIEPočas prvého roku uplatňovania nového dotačného mechanizmu, t.j. od 1. januára 2006 sa predpokladá, že sa nevyskytnú žiadne rozpočtové prevody (zmena z prístupu ex ante na prístup ex post). Keďže je však možné, že nové rozhodnutia o pôžičkách sa prijmú na úplnom konci roka 2005, platby medzi rozpočtom a fondom, ktoré by sa kvôli administratívnemu zdržaniu mohli za týchto podmienok uskutočniť iba v prvom roku uplatňovania nového dotačného mechanizmu, by sa ešte uskutočnili tak, ako sa stanovuje v existujúcom nariadení.Treba tiež poznamenať, že zmena a doplnenie sa zo zrejmých rozpočtových dôvodov môžu uskutočniť iba na začiatku roka. Ak by nebol možný ako deň štartu 1. január 2006, zmena a doplnenie by nadobudli účinnosť 1. januára roku nasledujúceho po roku ich prijatia Radou.5. ZÁVERHlavné zlepšenia dotačného mechanizmu fondu sú tieto:-  zlepšenie účinnosti využívania rozpočtových prostriedkov a zníženie počtu ročných prevodov medzi rozpočtom Únie a fondom na jeden;-  dotácie založené na zmenách sledovaného čistého poskytovania prostriedkov, čím sa vytvorí väčšia transparentnosť a zvýši sa presnosť rozpočtového plánovania.2005/0025 (CNS)NávrhNARIADENIE RADYktorým sa mení a dopĺňa nariadenie (ES, Euratom) č. 2728/94 o zriadení Garančného fondu pre vonkajšie opatreniaRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 308,so zreteľom na Zmluvu o založení Európskeho spoločenstva pre atómovú energiu, najmä na jej článok 203,so zreteľom na návrh Komisie[3],so zreteľom na stanovisko Európskeho parlamentu[4],so zreteľom na stanovisko Dvora audítorov[5],keďže:(1) Účinnosť používania rozpočtových prostriedkov vyčlenených pre garančný fond zriadený nariadením Rady (ES, Euratom) č. 2728/94[6] by sa mala zlepšiť a administratívna činnosť týkajúca sa rozpočtového hospodárenia garančného fondu by sa mala obmedziť.(2) Transparentnosť a plánovanie rozpočtových transakcií súvisiacich s dotovaním garančného fondu by sa mali posilniť.(3) Rezervná čiastka prostriedkov na rok 2006 podľa finančných výhľadov 2000-2006 je stanovená na 229 miliónov eur[7] (pri súčasných cenách) podľa bodu 15 Medziinštitucionálnej dohody zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtových postupov [8].(4) Keby sa rezerva vytvorená na financovanie garančného fondu vo finančných výhľadoch na roky 2007-2013 zrušila, financovanie garančného fondu by sa zabezpečilo ako povinný výdavok zo všeobecného rozpočtu Európskej únie.(5) Hlavná úloha garančného fondu, teda ochrana všeobecného rozpočtu Európskej únie pred otrasmi spôsobenými neplnením záväzkov pri splácaní poskytnutých pôžičiek alebo pôžičiek zaručených fondom, by sa mala zachovať.(6) Nariadenie (ES, Euratom) č. 2728/94 by sa preto malo zodpovedajúcim spôsobom zmeniť a doplniť.(7) V zmluvách sa pre prijatie tohto nariadenia neustanovujú iné právomoci, ako sú tie v článku 308 Zmluvy o ES a článku 203 Zmluvy o Euratome,PRIJALA TOTO NARIADENIE:Článok 1Nariadenie (ES, Euratom) č. 2728/94 sa týmto mení a dopĺňa takto:1. V článku 2 sa prvá zarážka nahrádza takto:„– jedna ročná platba zo všeobecného rozpočtu Európskej únie podľa článkov 4 a 5,“;2. V článku 3 sa tretí odsek nahrádza takto:„Na základe rozdielu medzi cieľovou čiastkou a hodnotou čistých aktív garančného fondu na konci roku „ n-1 “ vypočítaných na začiatku roku „n“ sa akýkoľvek prebytok zaplatí v jednej transakcii do osobitnej položky výkazu ziskov vo všeobecnom rozpočte Európskej únie na rok „ n+1 “.“;3. Článok 4 sa nahrádza takto:„ Článok 4Na základe rozdielu medzi cieľovou čiastkou a hodnotou čistých aktív garančného fondu na konci roka „ n-1“ vypočítaného na začiatku roka „ n” , sa požadovaná dotačná čiastka zaplatí do fondu v jednej transakcii v roku „ n+1” zo všeobecného rozpočtu Európskej únie.”;4. Článok 5 sa nahrádza takto:„ Článok 51. Ak v dôsledku jedného alebo viacerých prípadov neplnenia záväzkov prekročí splatnosť záruk v priebehu roka „ n-1” 100 miliónov eur, čiastka presahujúca 100 miliónov eur sa vráti do garančného fondu v ročných tranžiach počínajúc v roku „ n+1” a pokračujúc v priebehu nasledujúcich rokov až do jej úplného splatenia (vyrovnávací mechanizmus). Výška ročnej tranže sa stanoví podľa toho, ktorá z uvedených čiastok je nižšia:-  100 miliónov eur alebo-  zostávajúca čiastka splatná v súlade s vyrovnávacím mechanizmom.2. Výpočty vychádzajúce z tohto vyrovnávacieho mechanizmu sa budú vykonávať oddelene od výpočtov uvedených v článku 3, tretí odsek, a v článku 4. Ich spoločným výsledkom však bude jeden ročný prevod. S čiastkami, ktoré sa majú vyplatiť zo všeobecného rozpočtu Európskej únie, sa na účely výpočtu podľa článkov 3 a 4 zaobchádza ako s čistými aktívami fondu.3. Ak v dôsledku vyplatenia záruk na jeden alebo viacero veľkých neuhradených záväzkov zdroje vo fonde klesnú pod 50 % cieľovej čiastky, predloží Komisia správu o mimoriadnych opatreniach potrebných na doplnenie prostriedkov do fondu.”5. Príloha sa vypúšťa.Článok 2Toto nariadenie nadobúda účinnosť 1. januára 2006.Toto nariadenie sa neuplatňuje pri prebiehajúcich operáciách poskytovania alebo prijímania pôžičiek alebo záruk poskytnutých finančným orgánom, ktoré sa uvádzajú v ods. 1 písm. a) prílohy k nariadeniu (ES, Euratom) č. 2728/94, ak sa tieto operácie začali alebo záruky poskytli v priebehu kalendárneho roka 2005.Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli [...]Za RadupredsedaFINANČNÝ VÝKAZ |DÁTUM: |1. | ROZPOČTOVÁ POLOŽKA: Položka 6 (na 2006) a položka 4: EÚ ako svetový partner (od 2007) | VYČLENENÉ PROSTRIEDKY: |2. | NÁZOV: Záruky za pôžičky tretím krajinám |3. | PRÁVNY ZÁKLAD: Návrh na nariadenie Rady, ktorým sa mení a dopĺňa nariadenie (ES, Euratom) č. 2728/94 o zriadení Garančného fondu pre vonkajšie opatrenia |4. | CIELE: Financovať Garančný fond pre vonkajšie opatrenia |5. | FINANČNÉ DOPADY | ROK n (milióny eur) | NASLEDUJÚCE FINANČNÉ ROKY (milióny eur) |5.0 | VÝDAVKY Položka 01 04 01 14 Platby do garančného fondu vo vzťahu k novým operáciám | 0 | 200 |5.1 | PRÍJMY Položka 302 Prebytok vlastných zdrojov spôsobený vrátením prebytku z Garančného fondu pre vonkajšie opatrenia | p.m. | p.m. |[n] |5.0.1 | ODHADOVANÉ VÝDAVKY | 0 | 200 |5.1.1 | ODHADOVANÉ PRÍJMY | p.m. | p.m. |5.2 | METÓDA VÝPOČTU: Bežné dotácie pre operácie sa odhadujú na čiastku 100 miliónov eur. Ďalšia čiastka 100 miliónov eur sa pridáva na vyplatenie záruk spôsobených prípadmi neplnenia záväzkov veľkého rozsahu. |6.0 | MÔZE SA PROJEKT FINANCOVAŤ Z POLOŽIEK ZAČLENENÝCH V PRÍSLUŠNEJ KAPITOLE SÚČASNÉHO ROZPOČTU? | NIE |6.1 | MÔZE SA PROJEKT FINANCOVAŤ PREVODOM MEDZI KAPITOLAMI SÚČASNÉHO ROZPOČTU? | NIE |6.2 | BUDE POTREBNÝ DODATOČNÝ ROZPOČET? | NIE |6.3 | BUDE POTREBNÉ ZAČLENIŤ POLOŽKY DO BUDÚCICH ROZPOČTOV? | ÁNO |POZNÁMKY: Rok 2006 Ak sa návrh prijme pred 31.12.05, čiastka sa rovná nule. Inak sa uplatňuje súčasné nariadenie, a preto sa garančný fond stanovuje na 229 miliónov eur (pri súčasných cenách). |

[1] Ú. v. ES L 293, 12.11.1994, s. 1. Nariadenie zmenené a doplnené nariadením (ES, Euratom) č. 1149/1999 (Ú. v. ES L 139, 2.6.1999, s. 1) a nariadením (ES, Euratom) č. 2273/2004(Ú. v. EÚ L 396, 31.12.2004, s. 28).

[2] Keďže neplnenie záväzku dlžníkom zvyčajne nevedie k zrýchleniu splatenia celej čiastky pôžičky, ročné riziko sa môže definovať ako čiastky splatné v jednom roku na amortizáciu a úroky.

[3] Ú. v. EÚ C […], […], s. […].

[4] Ú. v. EÚ C […], […], s. […].

[5] Ú. v. EÚ C […], […], s. […].

[6] Ú. v. ES L 293, 12.11.1994, s. 1. Nariadenie naposledy zmenené a doplnené nariadením (ES, Euratom) č. 2273/2004 (Ú. v. EÚ L 396, 31.12.2004, s. 28).

[7] KOM(2004) 837 konečná verzia

[8] Ú. v. ES C 172, 18.6.1999, s. 1.